SARL-NUUS SONDAG 2 OKTOBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. Hierdie en vorige bulletins 
kan van www.sarl.org.za afgelaai word en u kan ook daar inteken om toekom- 
stige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 
GEVORDERDE LISENSIE -'n INTERESSANTE DEBAT 


WAT KAN RADIOAMATEURS MET DIE HE-BAKEN OP CPUT SE CUBE- 
SAT DOEN? 


JAMMER MAAR JY IS AFGESNY! 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


GEVORDERDE LISENSIE -'n INTERESSANTE DEBAT 


By die RTA wat verlede naweek in Gauteng se Radiotegnologie-in-Aksie simpo- 
sium gehou is, is die vraag “Indien Suid-Afrika gevorderde lisensie kry, hoe 
moet dit lyk?” aktief bespreek deur die voorsitters en verteenwoordigers van 
verskeie Gautengse klubs en afgevaardigdes wat die RTA bygewoon het. Die kon- 
sensus was “ja”, en die SARL behoort so saak met OKOSA op te volg by die 
amateurradiosimposium vir OKOSA-personeel wat vir Februarie 2012 beplan 
word. Die bespreking het tot die slotsom gekom dat so lisensie twee hoof- 
doelstellings moet navolg nl. om meer radioamateurs in tegnologie te betrek en 
kompetisie tussen radioamateurs in alle aspekte van die stokperdjie te stimuleer. 
Wat die vereistes vir so lisensie sou wees het wye reeks reaksies ontlok en sal 
sekerlik nog baie gedebatteer word. Daar is redelike area van ooreenkoms dat 
dit eksperimentele grondslag moet hê en nie bloot akademiese eksamen moet 
behels nie. 


Geredigeerde weergawe van die debat sal volgende naweek vir aflaai beskikbaar 
gestel word. 'Tans is dit 80 minute lank en met so tipe debat is daar baie 
herhalings. As jy eers daarna geluister het, lewer asseblief jou kommentaar 
en voorstelle. Die SARL sal ook Integnet oor die onderwerp op Sondag 30 
Oktober 2011 om 19:30 hou. Klubs wat nie tans hul plaaslike herhaler aan die 
telekonferensiebrug koppel nie word genooi om te begin reëlings tref. Nadere 
besonderhede sal in toekomstige SARL-nuusbulletins en die e-posbrief aan lede 
volg. 


WAT KAN RADIOAMATEURS MET DIE HE-BAKEN OP CPUT SE CUBE- 
SAT DOEN? 


Vrydag het die Kaapse Skiereiland se Universiteit van Tegnologie hul eerste 
Cubesat bekend gestel, wat by die 62ste Internasionale Astronomiese Kongres 
wat in die Kaapstad Internasionale Konvensiesentrum later vandag ten toon 
gestel sal word. 


Dit is nie seker wanneer die satelliet gelanseer sal word nie maar wanneer dit 
eers in wentelbaan geplaas is sal dit voorsien in interessante eksperimentele ak- 
tiwiteite vir radioamateurs. Artikel wat onlangs in EngineerlT verskyn en wat 
meer inligting verskaf, kan van SA AMSAT se webtuiste by www.amsatsa.org.za 
afgelaai word. 


Gedurende die week sal daar ook twee Radioamateursateliet voordragte gelewer 
word “Amateurradio in die ruimte geneem?” en “SA AMSAT 30 jaar geskiedenis 
van Ruimte-aktiwiteit in Suid-Afrika”. Die voordragte sal volgende week op SA 
AMSAT se webblad beskikbaar wees. 


JAMMER MAAR JY IS AFGESNY! 


Ja, ons is jammer dat jy uitgesluit is van toegang tot die Members Only deel 
en die Forum en dat jy ook nie die volgende uitgawe van RadioZ$S sal ontvang 
nie omdat jy nognie jou 2011/2012 lidmaatskap hernu het nie. Om hierdie 
toestand om te keer hernu asseblief nou! Indien jy nie seker is nie, stuur e-pos 
aan admin@sarl.org.za of skakel Mariska by 011 675 2393. 


SARLWEB MAAK VORDERING 


Ons maak vordering met die SARLweb. Dit was oor die afgelope week meer 
stabiel maar nie alle probleme is al opgelos nie en pogings tussen die SARL se 
span en die IDV gaan voort. 


RADIOTEGNOLOGIE-IN-AKSIE 2012 


U word uitgenooi om insette te maak tot die program vir die 2012 reeks van 
Radiotegnologie-in-Aksie se simposiums. Wat is die onderwerpe wat u graag 
gedek wil sien? Stel u belang om voordrag te lewer by die 2012 RTA s? Stuur 
u voorstelle aan rta@sarl.org.za. 


CG-UITGEWERS GAAN ALLE TYDSKRIFTE IN DIGITALE FORMAAT 
AANBIED 


New “York gebaseerde elektronikauitgewer Richard Ross, K2MGA, het 
aangekondig dat sy “CO Communications multi-platform digitale uitgawes 
van al hul tydskriftitels voor die einde van 2011 gaan lanseer. Die sluit in CO 
Magazine, C@ VHF', Popular Communications and WorldRadio online”. 


Volgens die redaksionele direkteur Rich Moseson, W2VU, sal die digitale uit- 
gawes die gedrukte uitgawes aanvul en nie vervang nie, en sal aanvullings bevat 
wat nie in die gedrukte uitgawes moontlik is nie. Weergawes sal beskikbaar 


wees vir aanlyn sowel as mobiele platforms wat insluit PC, Mac, iPhone, iPad, 
Android 2.0 en hoër. 


Voorbeelde van artikels wat moontlik sal wees in die digitale wêreld sluit aanlyn 
skakels na alle World Wide Web-adresse in wat in elke uitgawe gelys is asook 
bykomstige inhoud. Hierdie sal insluit toevoegings soos fotoalbums, oudio- en 
videolêers, sagteware en baie meer. 


Die digitale uitgawes van die C@-publikasies sal Zinio dot com as gasheer hê. 
Zinio is een van die bekendste name in die e-tydskrif publikasiebedryf. Moseson 
sê dat CO se keuse van Zinio sal verseker dat hul tydskrifte altyd voordeel sal 
put uit nuwe tegnologie soos dit beskikbaar word. 


Die digitale bekendstelling sal laat in Oktober begin met die Novemberuitgawe 
van verbeterde, multi-platform, uitgawe van WorldRadio Online, wat weer 
voorafbetaalde uitgawe sal word. Dit sal gevolg word deur die Novemberuitgawe 
van CO, wat, gepas, die tydskrif se eerste jaarlikse “Technology Special sal 
wees. Die Herfsuitgawe van CG VHE” en die Desemberuitgawe van “Popular 
Communications” sal die bekendstellings afrond. 


Digitale uitgawes sal beskikbaar wees as enkelkopie en vir intekening. Beson- 
derhede sal in die nabye toekoms in die tydskrifte en alle G@-Communications 
se webtuistes beskikbaar wees. Moseson het bygevoeg dat baie CO-boektitels 
alreeds in digitale formaat op CD beskikbaar is. 


DRAKENSBERGSTAPPERS-AMATEURS OP EN WAKKER 


Dinsdag, 27 Sept. het lid nommer een van die Drakensbergstappers, Bart van 
Dijk, sy knie beseer en om 19:00 is n berig na die basiskamp deurgestuur maar 
die span het nie `n CASEVAC aangevra nie. Die Woensdagoggendafspraak sou 
krities wees en weens swak 80 m-toestande die vorige oggend, het basiskamp ʼn 
paar amateurs gevra om by te luister. Die reaksie was oorweldigend. `n Hele 
skare amateurs het daardie oggend help luister. Bart, die beseerde stapper, het 
egter genoegsaam herstel om voort te gaan en alhoewel die stappers effens agter 
skedule is, is hulle goed op pad na die halfwegpunt. 


KLUBNUUS 


Centurion Radioamateurklub sal vanaand, Sondag, om 19:30'n tegniese praatjie 
uitsaai op hulle twee meter herhaler op 145,775 MHz. 


Die praatjie vanaand gaan oor: “Voerlyne as aanpastransformators” en beant- 
woord die onlangsgeplaasde vraag op die SARI-forum nl. “Kan ons `n antenna 
aanpas deur die lengte van die voerlyn te verander?” En natuurlik `n tong-in- 
die-kies amateurstorie. 


Indien jy binne bereik van die herhaler is, kom luister gerus na hierdie baie 
interessante bespreking aangebied deur Pine, ZS6GST. Rapporteer in indien 
moontlik. 


Die Midlands ARK het hul jaarvergadering op 17 September gehou. By die 
daaropvolgende komiteevergadering is poste as volg gevul: 


Voorsitter en Webblad ZS5ML Visevoorsitter en Geleenthede ZR5SF Tesourier 
en Sekretaris ZS$5A7% Terreinonderhoud en Digitaal ZR5S Tegnies en Opleiding 
ZSSEFP Hamnet en Rampbestuur ZS5DDM 


Ons wens die nuwe komitee sterkte vir die jaar vorentoe. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit hoog was met `n (9.3 
en 'n M1.2 fakkel vanaf sonvlek 1 302. `n Koronale massauitbarsting het die 
aarde se magneetveld ontwrig wat van tyd-tot-tyd `n negatiewe uitwerking op 
voortplantingstoestande gehad het. Daar is nog steeds `n moontlikheid van M- 
en X-klas fakkels vanaf hierdie gebied. Sonvlek 1 305 het gegroei en het nou 'n 
beta-gamma magnetiese veld wat baie hoë energievlakke huisves. 


Vir diegene wat hulle eie frekwensie voorspellings doen, is die verwagte effektiewe 
sonvlektelling vir die week ongeveer 80. 


20 tot 10 m gaan pret wees met verskeie openinge gedurende die verloop van 
die dag. 


Besoek gerus www.spaceweather.co.za vir meer inligting. 
DAGBOEK VAN GEBEURE 


26 Sept/7 Okt - ZRACAA en ZSGAA op die lug met die Drakensberg-stapgroep. 
8 Oktober - Wes-Rand Amateurradioklub se snuffelmark om 12:00. 15 Oktober 
CO@-Hou Koers 15/16 Oktober - “Jamboree on the air”. 30 Oktober Integnet om 
19:30 oor gevorderde lisensie Tot 31 Oktober - ZL-stasies met ZM-voorvoegsels 
en ZLARUGBY en ZL6RWC op die lug. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


